smcproject/ml-wiki-sentences huggingface dataset:
തെക്കൻ തായ്‍ലാന്റിലെ പെറാകിൽ നിന്നും ടിൻ ഇറക്കുമതി ചെയ്യുകയും അത് ഉരുക്കി ടിന്നിന്റെ ഇൻഗോട്ടുകളാക്കി പെനാങ്ങിലെ തുറമുഖം വഴി കയറ്റുമതി ചെയ്യുകയും ചെയ്തിരുന്നു.
ഇങ്ങനെയായിരുന്നു പെനാംങ്ങിലെ ടിൻ വ്യവസായം പ്രവർത്തിച്ചിരുന്നത്.
മലേഷ്യയിലെ ടിൻ വ്യവസായത്തിന് കാലക്രമേണ ഇടിവ് സംഭവിക്കുകയും  ഈ ടിൻ ഫാക്ടറിയുടെ പ്രവർത്തനം നിലയ്ക്കുകയും ചെയ്തു.
പിന്നീട് ഈ പ്രദേശം ഐവറി പ്രോപ്പർട്ടീസ് ഏറ്റെടുക്കുകയും പെനാങ്ങ് ടൈംസ് സ്ക്വയർ പദ്ധതി എന്ന ഒരു പദ്ധതി തുടങ്ങുകയും ചെയ്തു.
അഞ്ച് ഘട്ടങ്ങളുള്ള പെനാങ്ങ് ടൈംസ് സ്ക്വയർ പദ്ധതി 2005 ലാണ് നിർമ്മാണം ആരംഭിച്ചത്.
2016 ൽ ആദ്യ ഘട്ടവും രണ്ടാം ഘട്ടവും പൂർത്തിയായി .
രണ്ടാം ഘട്ടത്തിന്റെ ഭാഗമായി എം മാൾ ഒ2ഒ ഔദ്യോഗികമായി 2016 ൽ പ്രവർത്തനമാരംഭിച്ചു .
2020 ആകുമ്പോഴേക്കും ബാക്കിയുള്ള മൂന്ന് ഘട്ടങ്ങളും കൂടി പൂർത്തിയാകുമന്ന് പ്രതീക്ഷിക്കപ്പെടുന്നു ഷോപ്പിംഗ് ബിർച്ച് ദ പ്ലാസ
പെനാംഗ് ടൈംസ് സ്ക്വയർ പദ്ധതിയുടെ ആദ്യ ഘട്ടത്തിന്റെ ഭാഗമായി ബിർച്ച് ദ പ്ലാസയുടെ ഉള്ളിൽ ഒരു ഷോപ്പിംഗ് മാൾ പ്രവർത്തനമാരംഭിച്ചു.
ഓഫീസുകളും വ്യാവസായിക കെട്ടിടങ്ങളുമുള്ള ഒരു പോഡിയവും ഇതിലുണ്ടായിരുന്നു .
ആദ്യത്തെ മൂന്ന് നിലകളിലായി ഷോപ്പിംഗ് മാൾ പ്രവർത്തിക്കുന്നു.
ഈ മാളിൽ റെസ്റ്റോറന്റുകൾ, ഫാഷൻ ബുട്ടീക്കുകൾ, നെയിൽ പാർലറുകൾ, ബ്യൂട്ടി സലൂണുകൾ, ഇലക്ട്രോണിക് സ്റ്റോറുകൾ മുതലായവയുണ്ട്.
ഒന്നിലധികം നൈറ്റ് ക്ലബ്ബുകളും ഇവിടെ പ്രവർത്തിക്കുന്നു .
ഇവിടത്തെ 'ഫുഡ് ഗാലറി' വിവിധ തരം ഭക്ഷണം നൽകുന്നു.
2016ൽ ഐവറി പ്രോപ്പർട്ടീസ് ബിർച്ച് ദ പ്ലാസക്ക് ആർഎം 10 മില്യൺ മുഖം മിനുക്കൽ പദ്ധതി നടപ്പിലാക്കുമെന്ന് റിപ്പോർട്ടുകളുണ്ട്.
എം മാൾ ഒ2ഒ
ജോർജ്ജ് ടൗണിലെ ഏറ്റവും പുതിയ ഷോപ്പിംഗ് മാളാണ് എം മാൾ ഒ2ഒ.
പെനാംഗ് ടൈംസ് സ്ക്വയർ പദ്ധതിയുടെ രണ്ടാം ഘട്ടത്തിലെ വിപണനകേന്ദ്രമാണിത്.
2016 ൽ പ്രവർത്തനമാരംഭിച്ച ഈ മാളിൽ പെനാംഗിലെ ആദ്യ വാക്സ് മ്യൂസിയം, വിവിധതരം സംസ്കാരിക ശൈലിയിലുള്ള നടപ്പാതകൾ എന്നിവയുണ്ട് .
എം എം മാൾ ഒ2ഒമാൾ ഒ2ഒഎം മാൾ ഒ2ഒഎം മാൾ ഒ2ഒഎം മാൾ ഒ2ഒ
എം മാൾ ഒ2ഒയിലും വിവിധതരം റെസ്റ്റോറന്റുകൾ, ഇലക്ട്രോണിക് സ്റ്റോറുകൾ സൗന്ദര്യവർദ്ധക ഷോപ്പുകൾ തുടങ്ങിയവയുണ്ട്.
External Links പെനാംഗ് ടൈംസ് സ്ക്വയർ അവലംബങ്ങൾ
പെനാസ് മസാനി ഇംഗ്ലീഷ് വിലാസം https://ml.wikipedia.org/wiki/Penaz_Masani
2009ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച ഗസൽ ഗായികയാണ് പെനാസ് മസാനി .
ഇരുപതിലധികം ഗസൽ ആൽബങ്ങൾ പുറത്തിറക്കി.
നിരവധി ഹിന്ദി ചലച്ചിത്രങ്ങളിലും പാടിയിട്ടുണ്ട്.
പെനി ബ്ലാക്ക് ഇംഗ്ലീഷ് വിലാസം https://ml.wikipedia.org/wiki/Penny_Black
ലോകത്തിലെ ആദ്യത്തെ ഒട്ടിക്കാവുന്ന സ്റ്റാമ്പാണ് പെനി ബ്ലാക്ക് .
1840 മെയ് 1-ന് ബ്രിട്ടനിൽ വച്ചാണ് പെനി ബ്ലാക്ക് പുറത്തിറങ്ങിയത്.
വിക്ടോറിയ രാജ്ഞിയുടെ ചിത്രം രൂപകൽപ്പന ചെയ്തത് ചാൾസ് ഹീത്തും മകൻ ഫ്രെഡറികും ചേർന്നാണ്.
ബ്രിട്ടനിൽ ഉപയോഗിച്ചിരുന്ന റവന്യൂ സ്റ്റാമ്പിൽ നിന്നാണ് മുകളിൽ കാണുന്ന "POSTAGE" എന്ന വാക്ക് എടുത്തത്.
1840ൽ പെനി ബ്ലാക്കിന്റെ 12 സ്റ്റാമ്പുകൾക്ക് ഒരു ഷില്ലിങ്ങായിരുന്നു വില.
കറുത്ത മഷി കൊണ്ടായിരുന്നു ഇത് അച്ചടിച്ചിരുന്നത്.
1840 മെയ് 8-ന് നീല മഷ കൊണ്ട് അച്ചടിച്ച സ്റ്റാമ്പും പുറത്തിറങ്ങി.
1840 മെയ് 6ന് ശേഷമാണ് പെനി ബ്ലാക്ക് ജനങ്ങൾ ഉപയോഗിക്കാൻ ആരംഭിച്ചത്.
ബ്രിട്ടനിലെ എല്ലാ പോസ്റ്റ് ഓഫീസുകളിലേക്കും പെനി ബ്ലാക്ക് സ്റ്റാമ്പുകൾ മെയ് 1ന് തന്നെ വിതരണം ചെയ്തു.
പക്ഷേ 1841 ഫെബ്രുവരിയിൽ പെനി റെഡ് പുറത്തിറങ്ങിയതോടെ പെനി ബ്ലാക്കിന്റെ ഉപയോഗം കുറഞ്ഞു.
അച്ചടി
11 പ്ലേറ്റുകൾ ഉപയോഗിച്ചാണ് പെനി ബ്ലാക്ക് അച്ചടിച്ചിരുന്നത്.
1819ൽ ജേക്കബ് പെർക്കിൻസ് രൂപകൽപ്പന ചെയ്ത അച്ചടിയന്ത്രം ഉപയോഗിച്ചാണ് പെനി ബ്ലാക്ക് ഔദ്യോഗികമായി അച്ചടിച്ചിരുന്നത്.
ഈ യന്ത്രം ലണ്ടനിലെബ്രിട്ടീഷ് ലൈബ്രറിയിൽ സൂക്ഷിച്ചിട്ടുണ്ട്.
ആകെ 68,808,000 പെനി ബ്ലാക്ക് സ്റ്റാമ്പുകളാണ് അച്ചടിച്ചിട്ടുള്ളത്.
പെനി ബ്ലാക്കിന്റെ ഷീറ്റുകൾ ഇപ്പോഴും ബ്രിട്ടീഷ് പോസ്റ്റൽ മ്യൂസിയത്തിൽ സൂക്ഷിച്ചിട്ടുണ്ട്.
അവലംബം ↑ ↑ http://www.firstissues.org/ficc/details/gb_1.shtml ↑ അധിക വായനയ്ക്ക് Holyoake, Alan.
The World's First Postage Stamp .
London: Royal Philatelic Society, London , 2013 ISBN 978-0-900631-73-3 159p.
May Dates: A survey of Penny Blacks, Twopenny Blues, Mulreadys and caricatures used during May 1840 .
Melton Mowbray, Leicestershire: Mike Jackson Publications, c1999.
ISBN 0-952827-41-7 .
Litchfield, Percy C. Guide Lines To The Penny Black: a detailed description of each one of the 2880 stamps and the plates from which it was printed .
London: R. Lowe, 1979.
Muir, Douglas N .
Postal Reform and the Penny Black: A New Appreciation .
London: National Postal Museum, 1990 ISBN 0-951594-80-X Nissen, Charles.
Great Britain: The Penny Black: Its Plate Characteristics .
Kent, [England]: F. Hugh Vallancey, 1948.
Nissen, Charles and Bertram McGowan .
The Plating of The Penny Black Postage Stamp Of Great Britain, 1840: with a description of each individual stamp on the eleven different plates, affording a guide to collectors in the reconstruction of the sheets .
London: Stanley Gibbons, 1998 ISBN 0-85259-461-5 Proud, Edward B .
Penny Black Plates .
Heathfield, East Sussex: Proud-Bailey, c1985.
Rigo de Righi, A.G. The Story of the Penny Black and Its Contemporaries .
London: National Postal Museum, 1980 ISBN 0-9500018-7-2 പുറം കണ്ണികൾ Penny Black എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The digitised R.M. Phillips Collection of Victorian philately Archived 2016-04-12 at the Wayback Machine .
The 1840 Penny Black Archived 2016-10-13 at the Wayback Machine .
at the American National Postal Museum These stamps are the legends of the hobby Archived 2008-09-07 at the Wayback Machine .
Linns.com Refresher Courses
പെനിറ്റന്റ് മഗ്ദലീൻ (ആർട്ടെമിസിയ ജെന്റിലേച്ചി) ഇംഗ്ലീഷ് വിലാസം https://ml.wikipedia.org/wiki/Penitent_Magdalene_(Artemisia_Gentileschi)
ഇറ്റാലിയൻ ആർട്ടിസ്റ്റ് ആർടെമിസിയ ജെന്റിലേച്ചി വരച്ച ഒരു ചിത്രമാണ് പെനിറ്റന്റ് മഗ്ദലീൻ.
ഈ ചിത്രം സെവില്ലെ കത്തീഡ്രലിൽ തൂങ്ങിക്കിടക്കുന്നു.
പതിനേഴാം നൂറ്റാണ്ടിന്റെ അവസാനം മുതൽ ഈ ചിത്രം കത്തീഡ്രലിലായിരിക്കാം.
1626 മുതൽ 1637 വരെ ചിത്രത്തിന്റെ ആദ്യ ഭവനം ഫെർണാണ്ടോ എൻറിക്വസ് അഫാൻ ഡി റിബെറയുടെ ശേഖരമായിരുന്നു.
1620 കളിൽ ഇതേ വിഷയത്തിൽ മേരി മഗ്ദലീൻ ആസ് മെലൻഞ്ചോളി എന്ന ചിത്രവും ചിത്രീകരിക്കുകയുണ്ടായി.
മേരി മഗ്ദലീൻ ആസ് മെലൻഞ്ചോളി ഇപ്പോൾ മെക്സിക്കോ സിറ്റിയിലെ മ്യൂസിയോ സൗമ്യയിലാണ് സംരക്ഷിച്ചിരിക്കുന്നത്.
പെനിലോപ് റൂത്ത് മോർട്ടിമർ
പെനിലോപ് റൂത്ത് മോർട്ടിമർ (മുമ്പ്, ഫ്ലെച്ചർ, ജീവിതകാലം: 19 സെപ്റ്റംബർ 1918 – 19 ഒക്ടോബർ 1999) ഒരു  വെയിൽസിൽ ജനിച്ച ഇംഗ്ലീഷ് പത്രപ്രവർത്തകയും ജീവചരിത്രകാരിയും നോവലിസ്റ്റുമായിരുന്നു.
1962 ൽ രചിച്ച ആത്മകഥാംശം അടങ്ങിയ നോവലായ “പംപ്കിൻ ഈറ്റർ” 1964 ൽ സിനിമാരൂപത്തിലിറങ്ങുകയും മോർട്ടിമറുടെ സ്വന്തം ജീവിതം ആസ്പദമാക്കിയുള്ള “ജോ ആർമിറ്റേജ്” എന്ന കഥാപാത്രമായി അഭിനയിച്ചതിന് അന്നെ ബാൻക്രോഫ്റ്റിനെ മികച്ച നടിയ്ക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെടുകയും ചെയ്തിരുന്നു.
മോർട്ടിമർ, പെനിലോപ് റൂത്ത് ഫ്ലെച്ചർ എന്ന പേരിൽ വെയിൽസിലെ ഇപ്പോൽ ഡെൻബിഘ്ഷെയർ പ്രദേശത്ത് ഉൾപ്പെടുന്ന ഫ്ലിൻറ്ഷയറിലുള്ള റൈയിൽ ജനിച്ചു.
ആമി കരോലിൻ ഫ്ലെച്ചറുടെയും ആംഗ്ലിക്കൻ പുരോഹിതനായിരുന്ന റവ.
എ.എഫ്.ജി. ഫ്ലെച്ചറുടെയും ഇളയ മകളായാണ് ജനിച്ചത്.
ഇടവക മാഗസിൻ ദുരുപയോഗം ചെയ്തിൻറെ പേരിൽ അദ്ദേഹത്തിൽ സഭയ്ക്കു വിശ്വാസം നഷ്ടപ്പെട്ടിരുന്നു.
അവരുടെ പിതാവ് ഇടവകകളിൽ നിന്ന് ഇടവകകളിലേയ്ക്കു തുടർച്ചയായി മാറ്റം നടത്തിയിരുന്നതിനാൽ വിവിധ സ്കൂളുകളിലായാണ് വിദ്യാഭ്യാസം ചെയ്തത്.
ക്രോയിഡോൺ ഹൈസ്കൂൾ, ദ ന്യൂ സ്കൂൾ, സ്ട്രീതാം, ബ്ലെൻകാത്ര, റൈയിൽ, ഗാർഡൻ സ്കൂൾ, ലെയിൻ എൻഡ്, സെൻറ് എൽഫിൻസ് സ്കൂൾ ഫോർ ഡോട്ടേർസ് ഓഫ് ദ ക്ലെർജി, ദ സെൻട്രൽ എഡ്യൂക്കേഷണൽ ബ്യൂറോ ഓഫ് വിമൻ എന്നിങ്ങനെ രാജ്യത്തെ അങ്ങോളമിങ്ങോളമുള്ള വിവിധ വിദ്യാലയങ്ങളിലാണ്.
ലണ്ടനിലെ യൂണിവേഴ്സിറ്റി കോളജിൽ ചേർന്നുവെങ്കിലും ഒരു വർഷത്തെ പഠനത്തിനുശേഷം അവിടെനിന്നു വിടവാങ്ങി.
ഒരു പത്രപ്രവർത്തകനായിരുന്ന ചാൾസ് ഡിമോണ്ടിനെ 1937 ൽ അവർ വിവാഹം കഴിച്ചു.
ഡിമോണ്ടിൽ അവർക്കു രണ്ടു പെൺകുട്ടികളുണ്ടായിരുന്നു.
അവരിലൊരാൾ കരോലിൻ മോർട്ടിമർ എന്ന പേരിൽ പിൽക്കാലത്ത് നടിയായി പേരെടുത്തിരുന്നു.
കെന്നത്ത് ഹാരിസൺ, റാൻഡാൾ സ്വിംഗ്‍ളർ എന്നീ വ്യക്തികളുമായുള്ള വിവാഹേതരബന്ധത്തിൽ മറ്റു രണ്ടു പെൺകുട്ടികൾകൂടിയുണ്ടായിരുന്നു.
ഡിമോണ്ടുമായുള്ള വിവാഹബന്ധം വേർപെടുത്തിയതിനുശേഷം ഒരു അഭിഭാഷകനും എഴുത്തുകാരനുമായിരുന്ന ജോൺ മോർട്ടിമറുമായി കണ്ടുമുട്ടുകയും 1949 ൽ അദ്ദേഹത്തെ വിവാഹം കഴിക്കുകയും ചെയ്തു.
മോർട്ടിമറിൽ അവർക്ക് ഒരു പെൺകുട്ടുയും ജെറെമി മോർട്ടിമർ എന്ന ആൺകുട്ടിയുമാണുണ്ടായിരുന്നത്.
ആദ്യകാലത്ത് അവരുടെ ജീവിതം സന്തോഷകരമായരുന്നെങ്കിലും ക്രമേണ കാറും കോളും നിറഞ്ഞു.
വെൻഡി ക്രെയ്ഗ് എന്ന വനിതയുമായുള്ള ഭർത്താവിൻറെ ബന്ധത്തെക്കുറിച്ചും അവരിൽ ഒരു കുട്ടിയുള്ളതും മനസ്സിലാക്കിയ അവർ അവർ 1971 ൽ മോർ‌ട്ടിമറുമായി വിവാഹമോചനം നടത്തി.
തൻറെ എഴുത്തുകാലത്ത് മോർട്ടിമർ ഒരു ഡസൻ നോവലുകളെങ്കിലും എഴുതിയിട്ടുണ്ട്.
ഇവയിൽ ബ്രിട്ടീഷ് സമൂഹത്തിലെ ഉയർന്ന വർഗ്ഗത്തെയും മദ്ധ്യവർഗ്ഗത്തെയും കേന്ദ്രീകിരിച്ചു രചിച്ചവയാണ്.
“ജൊഹാന്ന” എന്ന നോവൽ പെനിലോപ്പ് ഡിമോണ്ട് എന്ന പേരിൽ എഴുതിയതാണ്.
പെനിലോപ്പ് മോർട്ടിമർ എന്ന തൂലികാനാമത്തിൽ “എ വില്ല ഇൻ സമ്മർ” (1954) നിരൂപകശ്രദ്ധ നേടിയ കൃതിയാണ്.
1958 ൽ പ്രസിദ്ധീകരിക്കപ്പെട്ടതും 2008 ൽ പെർസെഫോൺ ബുക്സ് പുനപ്രസിദ്ധീകരിച്ചതുമായ “ഡാഡിസ് ഗോൺ എ-ഹണ്ടിങ്”, 1962 ൽ പ്രസിദ്ധീകരിച്ചതും അശാന്തി നിറഞ്ഞ വിവാഹത്തെക്കുറിച്ചു പ്രതിപാദിക്കുന്നതുമായ “പംകിൻ ഈറ്റർ” എന്നിവ പ്രശസ്തങ്ങളായ മറ്റു ചില നോവലുകളാണ്.
ഇതിൽ “പംകിൻ ഈറ്റർ” 1964 ൽ ആൻ ബാൻക്രോഫ്റ്റ് പ്രധാന റോളിൽ അഭിനയിച്ച് സിനിമായായിരുന്നു.
ഒരു സ്വതന്ത്ര പത്രപ്രവർത്തകയായി മോർട്ടിമർ ജോലി ചെയ്തിരുന്നു.
അവരുടെ പ്രബന്ധങ്ങളും മറ്റും തുടർച്ചയായി “ The New Yorker ” പോലെയുള്ള പ്രസിദ്ധീകരണങ്ങളിൽ തുടർച്ചയായി പ്രത്യക്ഷപ്പെട്ടിരുന്നു.
ഡെയിലി മെയിലിൽ ആൻ ടെമ്പിൾ എന്ന തൂലികാനാമത്തിലെഴുതിയിരുന്നു.
മോർട്ടിമർ പത്രപ്രവർത്തനരംഗത്ത് തുടരുകയും സൺഡേ ടൈംസ് പോലെയുള്ള പ്രസിദ്ധീകരണങ്ങളിൽ നിരവധി ലേഖനങ്ങൾ എഴുതുകയും ചെയ്തിരുന്നു.
അതിനിടെ ചില തിരക്കഥകളും എഴുതിയിരുന്നു.
അവരുടെ “ക്യൂൻ എലിസബത്ത് ദ ക്യൂൻ മദർ” എന്ന ജീവചരിത്രം എഴുതുവാൻ മാക്മില്ലനുമായി കരാർ‌ ചെയ്തിരുന്നെങ്കിലും എഴുതി പൂർത്തിയായ വേളയിൽ നിരസിക്കപ്പെട്ടു.
അതിനാൽ 1986 ൽ ഈ ജീവിചരിത്രം വൈക്കിംഗ് എന്ന സ്ഥാപനത്തിൻറെ പേരിൽ പ്രസിദ്ധീകിരിച്ചു.
മോർട്ടിമെർ തൻറെ ആത്മകഥയുടെ രണ്ടു വാല്യങ്ങൾ എഴുതി പ്രസിദ്ധീകരിച്ചിട്ടുണ്ട്.
അവരുടെ 1939 വരെയുള്ള ജീവിതകാലത്തെ ആസ്പദമാക്കി “ എബൌട്ട് ടൈം: ആൻ ആസ്പക്റ്റ് ഓഫ് ഓട്ടോബയോഗ്രഫി ” എന്ന 1979 ൽ പുറത്തുവന്ന കൃതിയ്ക്ക് വൈറ്റ്ബ്രഡ് പ്രൈസ് ലഭിച്ചു.
രണ്ടാമത്തെ വാല്യമായ “ എബൌട്ട് ടൈം ടൂ:1940-78 ” 1993 ൽ പ്രസിദ്ധീകരിക്കപ്പെട്ടു.
ഒരു മൂന്നാം വാല്യമായ “ ക്ലോസിങ് ടൈം ” എഴുതി പൂർത്തിയാക്കിയെങ്കിലും പ്രസിദ്ധീകരിക്കപ്പെട്ടില്ല.
പെനിലോപ്പ് മോർട്ടിമെർ തൻറെ 81 ആമത്തെ വയസിൽ ലണ്ടനിലെ കെൻസിംഗ്‍റ്റണിൽ വച്ച് കാൻസർ ബാധിതയായി മരണമടഞ്ഞു.
ഗ്രന്ഥങ്ങൾ നോവലുകൾ Johanna (1947) (as Penelope Dimont) A Villa in Summer (1954) The Bright Prison (1956) Daddy's Gone A-Hunting (1958) The Pumpkin Eater (1962) My Friend Says It's Bulletproof (1968) The Home (1971) Long Distance (1974) The Handyman (1983) ചെറുകഥാ സമാഹാരങ്ങൾ Saturday Lunch with the Brownings (1977) Humphrey's Mother ആത്മകഥകൾ About Time: An Aspect of Autobiography (1979) About Time Too: 1940–78 (1993) ജീവചരിത്രം Queen Elizabeth the Queen Mother (1986), revised edition 1995 subtitled An Alternative Portrait Of Her Life And Times സഞ്ചാര സാഹിത്യം With Love and Lizards (co-authored with John Mortimer , 1957) തിരക്കഥകൾ Portrait of a Marriage ( BBC , 1990), adaptation of Portrait of a Marriage by Nigel Nicolson Bunny Lake Is Missing അവലംബം ↑ https://www.theguardian.com/books/2015/jun/28/penelope-mortimer-the-pumpkin-eater-angry-young-woman ↑ https://www.theguardian.com/news/1999/oct/22/guardianobituaries1 ↑ Peter Guttridge, Anna Pavord "Obituary: Penelope Mortimer", The Independent , 23 October 1999, as reproduced on Find Articles website ↑ https://www.theguardian.com/news/1999/oct/22/guardianobituaries1 ↑ Giles Gordon "Obituary:Penelope Mortimer", The Guardian , 22 October 1999.
Retrieved on 17 January 2009.
↑ Peter Guttridge, Anna Pavord "Obituary: Penelope Mortimer", The Independent , 23 October 1999, as reproduced on Find Articles website ↑ Peter Guttridge, Anna Pavord "Obituary: Penelope Mortimer", The Independent , 23 October 1999, as reproduced on Find Articles website ↑ Peter Guttridge, Anna Pavord "Obituary: Penelope Mortimer", The Independent , 23 October 1999, as reproduced on Find Articles website ↑ https://www.theguardian.com/books/2015/jun/28/penelope-mortimer-the-pumpkin-eater-angry-young-woman ↑ https://www.theguardian.com/books/2015/jun/28/penelope-mortimer-the-pumpkin-eater-angry-young-woman ↑ ↑ IMDb Retrieved 15 November 2015
ന്യൂ ബെഡ്‌ഫോർഡ് ഇംഗ്ലീഷ് വിലാസം https://ml.wikipedia.org/wiki/New_Bedford,_Massachusetts
ന്യൂ ബെഡ്‌ഫോർഡ് (മസാച്ചുസെറ്റ് ഭാഷ: അക്യുഷ്‌നെറ്റ്) അമേരിക്കൻ ഐക്യനാടുകളിലെ മസാച്യുസെറ്റ്‌സ് സംസ്ഥാനത്തെ ബ്രിസ്റ്റോൾ കൗണ്ടിയിലുൾപ്പെട്ട ഒരു നഗരമാണ്.
തെക്കൻ തീരപ്രദേശ മേഖലയിലെ അക്കുഷ്നെറ്റ് നദിയോരത്താണ് നഗരം  സ്ഥിതി ചെയ്യുന്നത്.
പതിനേഴാം നൂറ്റാണ്ട് വരെ, ഈ പ്രദേശം വാംപനോഗ് തദ്ദേശീയ അമേരിന്ത്യൻ ജനതയുടെ ആവാസ കേന്ദ്രമായി അറിയപ്പെട്ടിരുന്നു.
പിൽക്കാലത്ത് നഗരം നിർമ്മിക്കാനുദ്ദേശിച്ച് ന്യൂ ബെഡ്‌ഫോർഡ് ഉൾപ്പെടുന്ന ഭൂമി 1652-ൽ വാംപനോഗിൽ നിന്ന് ഇംഗ്ലീഷ് കോളനിക്കാർ വാങ്ങി.
പിന്നീട് നഗരമായി മാറിയ യഥാർത്ഥ കൊളോണിയൽ കുടിയേറ്റ കേന്ദ്രം  പതിനേഴാം നൂറ്റാണ്ടിന്റെ അവസാനത്തിൽ ഇംഗ്ലീഷ് ക്വാക്കർമാർ സ്ഥാപിച്ചതാണ്.
ന്യൂ ബെഡ്‌ഫോർഡ് പട്ടണം 1787-ൽ ഔദ്യോഗികമായി നഗരമായി സംയോജിപ്പിക്കപ്പെട്ടു.
പത്തൊൻപതാം നൂറ്റാണ്ടിന്റെ ആദ്യ പകുതിയിൽ, ന്യൂ ബെഡ്‌ഫോർഡ് നഗരം ലോകത്തിലെ ഏറ്റവും പ്രധാനപ്പെട്ട തിമിംഗല വേട്ട സാദ്ധ്യമായ തുറമുഖങ്ങളിലൊന്നായിരുന്നു.
ഈ കാലയളവിലെ സാമ്പത്തികോന്നതിയിൽ, ന്യൂ ബെഡ്‌ഫോർഡ് ആളോഹരി വരുമാനത്തിൽ വടക്കേ അമേരിക്കയിലെ ഏറ്റവും സമ്പന്നമായ നഗരമായി മാറി.
ഈ സമയത്ത് അടിമത്ത വിരുദ്ധ പ്രവർത്തനങ്ങളുടെ ഒരു  കേന്ദ്രം കൂടിയായിരുന്നു ന്യൂ ബെഡ്ഫോർഡ്.
1838 മുതൽ 1841 വരെ അവിടെ താമസിച്ചിരുന്ന ഫ്രെഡറിക് ഡഗ്ലസ് ഉൾപ്പെടെ മോചിതരായ അല്ലെങ്കിൽ ഉടമകളിൽനിന്ന് രക്ഷപ്പെട്ട ആഫ്രിക്കൻ-അമേരിക്കൻ അടിമകളെ ഈ നഗരം ആകർഷിച്ചിരുന്നു.
ഹെർമൻ മെൽവില്ലെയുടെ 1851-ലെ നോവലായ മോബി-ഡിക്കിന്റെ പശ്ചാത്തലമായും ഈ നഗരം അറിയപ്പെടുന്നു.
1876 മുതൽ 1900 വരെയുള്ള കാല്ത്ത്, യുണൈറ്റഡ് സ്റ്റേറ്റ്സ് കോസ്റ്റ് ഗാർഡ് അക്കാദമിയുടെ മുൻഗാമിയായിരുന്ന റവന്യൂ കട്ടർ സ്കൂൾ ഓഫ് ഇൻസ്ട്രക്ഷന്റെ പ്രാരംഭ മാതൃതുറമുഖമായും ന്യൂ ബെഡ്ഫോർഡ് നഗരം പ്രവർത്തിച്ചു.
2020 ലെ യു.എസ് കനേഷുമാരി അനുസരിച്ച്  101,079 ജനസംഖ്യയുണ്ടായിരുന്ന ന്യൂ ബെഡ്‌ഫോർഡ് നഗരം സംസ്ഥാനത്തെ ഒമ്പതാമത്തെ വലിയ നഗരവും സൗത്ത് കോസ്റ്റ് മേഖലയിലെ ഏറ്റവും വലിയ നഗരവുമായിരുന്നു.
പോർച്ചുഗീസ് വംശജരായ അമേരിക്കക്കാരുടെ ഉയർന്ന സാന്ദ്രതയ്ക്കും നഗരം പേരുകേട്ടതാണ്.
മത്സ്യബന്ധന കപ്പലുകൾക്കും അനുബന്ധ സമുദ്രവിഭവ വ്യവസായത്തിനും പേരുകേട്ട ഈ നഗരം 2019 ലെ കണക്കനുസരിച്ച് അമേരിക്കൻ ഐക്യനാടുകളിലെ മറ്റേതൊരു മത്സ്യബന്ധന തുറമുഖത്തേക്കാളും ഏറ്റവും ഉയർന്ന വാർഷിക മൂല്യം സൃഷ്ടിച്ചിരുന്നു.
ന്യൂ ബെഡ്‌ഫോർഡ് വെയ്ലിംഗ് മ്യൂസിയം, ന്യൂ ബെഡ്‌ഫോർഡ് വെയ്ലിംഗ് നാഷണൽ ഹിസ്റ്റോറിക്കൽ പാർക്ക് എന്നിവയും ഈ നഗരത്തിലുണ്ട്.
ന്യൂ ഡെൽഹി തീവണ്ടിനിലയം ഇംഗ്ലീഷ് വിലാസം https://ml.wikipedia.org/wiki/New_Delhi_Railway_Station ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
28°38′35″N 77°13′09″E ﻿ / ﻿ 28.64306°N 77.21917°E ﻿ / 28.64306; 77.21917 ന്യൂ ഡെൽഹി റെയിൽ‌വേ സ്റ്റേഷൻ - ഒരു ആകാശദൃശ്യം ന്യൂ ഡെൽഹി റെയിൽ‌വേ സ്റ്റേഷൻ ന്യൂ ഡെൽഹി റെയിൽ‌വേ സ്റ്റേഷൻ ന്യൂ ഡെൽഹി റെയിൽ‌വേ സ്റ്റേഷനിൽ മുംബൈ രാ‍ജധാനി
ഇന്ത്യയുടെ തലസ്ഥാന നഗരമാനയ ഡെൽഹിയിലെ ഒരു പ്രധാന റെയിൽ‌‌വേ സ്റ്റേഷനാണ് ന്യൂ ഡെൽഹി റെയിൽ‌വേ സ്റ്റേഷൻ (കോഡ്: NDLS).
ഇത് ഇന്ത്യയിലെ ഏറ്റവും തിരക്കേറിയതും വലിയതുമായ റെയിൽ‌വേ സ്റ്റേഷനുകളിൽ  ഒന്നാണ്.
ഓരോ ദിവസവും 300 ലധികം തീവണ്ടികളുടെ നിയന്ത്രണം ഇവിടെ സംഭവിക്കുന്നു.
ആകെ ഉള്ള പ്ലാറ്റ്‌ഫോമുകൾ 12 ആണ്.
ന്യൂ ഡെൽഹിയിൽ നിന്ന് കിഴക്കോട്ടും, വടക്കോട്ടുമുള്ള ഒട്ടുമിക്ക ട്രെയിനുകളും ന്യൂ ഡെൽഹി റെയിൽ‌വേ സ്റ്റേഷനിൽ നിന്നാണ് തുടങ്ങുന്നത്.
ന്യൂ ഡെൽഹി റെയിൽ‌വേ സ്റ്റേഷനിൽ നിന്നും തുടങ്ങുന ചില പ്രധാന തീവണ്ടികൾ താഴെ പറയുന്നവയാണ് പ്രയാഗ് രാജ് എക്സ്പ്രസ്സ് മുംബൈ രാജ്‌ധാ‍നി എക്സ്പ്രസ് കൊൽക്കത്ത രാജ്‌ധാ‍നി എക്സ്പ്രസ് ഗൌഹാട്ടി രാജ്‌ധാ‍നി എക്സ്പ്രസ് കർണാടക എക്സ്പ്രസ് കേരള എക്സ്പ്രസ് തമിഴ് നാട് എക്സ്പ്രസ് ആന്ധ്രാ പ്രദേശ് എക്സ്പ്രസ് ഭോപ്പാൽ ശതാബ്ദി എക്സ്പ്രസ് ലക്നൌ ശതാബ്ദി എക്സ്പ്രസ് കാൽക്ക ശതാബ്ദി എക്സ്പ്രസ് അമൃതസർ ശതാബ്ദി എക്സ്പ്രസ് ലക്നൌ മെയിൽ റാഞ്ചി രാജ്‌ധാ‍നി എക്സ്പ്രസ് മോഡേണൈസേഷൻ
ജൂലൈ 3, 2007 റെയിൽ മന്ത്രാലയത്തിന്റെ പ്രഖ്യാപനപ്രകാരം യു. കെ അടിസ്ഥാനമായി പ്രവർത്തിക്കുന്ന ടെറി ഫാരേൽ എന്ന കമ്പനി ന്യൂ ഡെൽഹി റെയിൽ‌വേ സ്റ്റേഷന്റെ മോടി പിടിപ്പിക്കൽ പണി നടത്തുകയും 2010 ലെ കോമൺ വെൽത്ത് ഗെയിംസിനെ ലക്ഷ്യമാക്കി സ്റ്റേഷനെ തയ്യാറാക്കുകയും ചെയ്യുന്നു.
ഇതിന്റെ ആസൂത്രണ പദ്ധതികൾ ഇനിയും അറിയുവാനുണ്ട്.
ന്യൂ ഡെൽഹി റെയിൽ‌വേ സ്റ്റേഷൻ ഇപ്പോൾ ഓരോ ദിവസവും 3.5 ലക്ഷം യാത്രക്കാരെ കൈകാര്യം ചെയ്യുന്നുണ്ട് എന്നാണ് കണക്ക്.
ഓരോ ദിവസവും 256 തീവണ്ടികൾ, ഇതിൽ 78 അന്തർ നഗര തീവണ്ടികളും ആകെ ഉള്ള 12 പ്ലാറ്റ്‌ഫോമിലൂടെ വന്നു പോക്കുന്നു എന്നാണ് കണക്ക്.
ഇപ്പോൾ 12 പ്ലാറ്റ്‌ഫോമുകൾ കൂടാതെ നാലു പ്ലാറ്റ്‌ഫോമുകൾ കൂടി പണിയുന്നുണ്ട്.
ഇത് 2008 അവസാനത്തോടെ തയ്യാറാവുമെന്ന് പ്രതീക്ഷിക്കുന്നു.
പുറത്തേക്കുള്ള കണ്ണികൾ വാർത്തയിൽ നിന്ന് Satellite View of New Delhi Railway Station
ന്യൂ തോട്ട്: എ പ്രാക്ടിക്കൽ സ്പിരിച്വലിറ്റി
മേരി മോറിസി എഴുതിയ ഒരു പുസ്തകമാണ് ന്യൂ തോട്ട്: എ പ്രാക്ടിക്കൽ സ്പിരിച്വലിറ്റി .
പുതിയ ചിന്തയെ ഒരു അന്താരാഷ്ട്ര പ്രസ്ഥാനമായി മനസ്സിലാക്കുന്നതിനുള്ള ഒരു പ്രധാന ഉറവിടമായി ഈ പുസ്തകം മാറി.
ഓക്‌സ്‌ഫോർഡ് യൂണിവേഴ്‌സിറ്റി പ്രസ്സ് ഉൾപ്പെടെയുള്ള വിവിധ അക്കാദമിക് ഗവേഷണ സ്ഥാപനങ്ങൾ, പുതിയ ചിന്താ പ്രസ്ഥാനത്തിന്റെ സാമൂഹികവും മതപരവുമായ വശങ്ങൾ മനസ്സിലാക്കുന്നതിനുള്ള പ്രാഥമിക സ്രോതസ്സായി മേരി മോറിസിയുടെ ന്യൂ തോട്ട് എന്ന പുസ്തകത്തെ പരാമർശിക്കുന്നു.
മോറിസ്സിയുടെ ആദ്യ പുസ്തകം, ബിൽഡിംഗ് യുവർ ഫീൽഡ് ഓഫ് ഡ്രീംസ് പ്രധാനമായും കൈകാര്യം ചെയ്തത് പുതിയ ചിന്തയും സ്വയം തിരിച്ചറിവുമാണ്, അവളുടെ രണ്ടാമത്തെ പുസ്തകം നോ ലെസ് ദ ഗ്രേറ്റ്‌നെസ് മാനുഷിക ബന്ധങ്ങളിൽ ശ്രദ്ധ കേന്ദ്രീകരിച്ചു.
അവളുടെ പുസ്തകങ്ങളിലും മറ്റ് രചനകളിലും, മോറിസ്സി ബൈബിൾ ഉൾപ്പെടെയുള്ള നിരവധി മതപാരമ്പര്യങ്ങളിൽ നിന്നുള്ള സ്രോതസ്സുകൾ ഉൾപ്പെടുത്തിയിട്ടുണ്ട്, അത്ഭുതങ്ങളിൽ ഒരു കോഴ്സ്, ടാൽമുഡ് , ഡൗഡേജിംഗ് , തോറോയുടെ രചനകൾ, മറ്റുള്ളവരുടെ ഇടയിൽ.
പുതിയ ചിന്താ പ്രസ്ഥാനത്തെ കൂടുതൽ സമന്വയത്തോടെയും പൂർണ്ണമായും അവതരിപ്പിക്കാൻ ആഗ്രഹിക്കുന്ന അവർ, പുതിയ ചിന്താ വിശ്വാസത്തിന്റെ കാതലായ ഘടകങ്ങളായ ആരോഗ്യം, സമൃദ്ധി, സൃഷ്ടിപരമായ പരിശ്രമങ്ങൾ, ബന്ധങ്ങൾ, ആത്മീയത എന്നിവയെക്കുറിച്ച് അവരുടെ അഭിപ്രായങ്ങൾ പ്രകടിപ്പിക്കാൻ പ്രസ്ഥാനത്തിലെ നേതാക്കളോട് ആവശ്യപ്പെട്ടു.
അവൾ ഇവ ശേഖരിക്കുകയും എഡിറ്റ് ചെയ്യുകയും പിന്നീട് അവളുടെ മൂന്നാമത്തെ പുസ്തകമായി മാറി: പുതിയ ചിന്ത: പ്രായോഗിക ആത്മീയത .
2002-ൽ പെൻഗ്വിൻ പ്രസിദ്ധീകരിച്ച ഈ പുസ്തകത്തിൽ 40-ലധികം പുതിയ ചിന്താഗതിക്കാരുടെ ചെറു ഉപന്യാസങ്ങളും മേരി മോറിസ്സി തന്നെ എഴുതിയ അധ്യായങ്ങളും ഉൾപ്പെടുത്തിയിട്ടുണ്ട്.
പുസ്തകം അഞ്ച് ഭാഗങ്ങളായി തിരിച്ചിരിക്കുന്നു.
ആദ്യ ഭാഗം, ആരോഗ്യം , രോഗവും രോഗശാന്തിയും കൈകാര്യം ചെയ്യുന്നു.
ഇത് ആത്മീയ രോഗശാന്തിയിലും ഐക്യം എന്ന ആശയത്തിന്റെ പ്രയോഗത്തിലും ശ്രദ്ധ കേന്ദ്രീകരിക്കുന്നു.
പ്രതിസന്ധിയിലായ കമ്മ്യൂണിറ്റികളെ സുഖപ്പെടുത്താൻ സഹായിക്കുന്നതിന് പള്ളികൾ, മോസ്‌ക്കുകൾ , സിനഗോഗുകൾ തുടങ്ങിയ സഭകളുടെ ശക്തിയെക്കുറിച്ച് ഇത് ചർച്ച ചെയ്യുന്നു.
രണ്ടാം ഭാഗം, സമൃദ്ധി , എബ്രഹാം മസ്ലോയുടെ അഭിപ്രായത്തിൽ, സ്വയം തിരിച്ചറിവിലും ആവശ്യങ്ങളുടെ പിരമിഡിലും ശ്രദ്ധ കേന്ദ്രീകരിക്കുന്നു.
പണത്തിന്റെ ആത്മീയ വശങ്ങളെക്കുറിച്ചും വിനിമയ മാർഗങ്ങളെക്കുറിച്ചും ഇത് സംസാരിക്കുന്നു.
അത് സമൃദ്ധിയുടെ ദൈവശാസ്ത്രത്തിന്റെ വിശ്വാസങ്ങളെ ചർച്ച ചെയ്യുകയും ബോധത്തിന്റെ പങ്ക് അന്വേഷിക്കുകയും ചെയ്യുന്നു.
മൂന്നാമത്തെ ഭാഗം, ക്രിയേറ്റീവ് പ്രയത്നങ്ങൾ , സർഗ്ഗാത്മകതയുടെയും പ്രചോദനത്തിന്റെയും റോളുകൾ, മാനസിക നിയന്ത്രണത്തിന്റെ രീതികൾ, അറിവ്, മെറ്റാഫിലോസഫിക്കൽ ആശയങ്ങൾ എങ്ങനെ പ്രയോഗിക്കണം എന്നിവയെക്കുറിച്ച് ചർച്ച ചെയ്യുന്നു.
ഈ ഭാഗം മാനസിക പ്രക്രിയകളും മനസ്സിന്റെ മെറ്റാഫിസിക്സും ചർച്ച ചെയ്യുന്നു.
നാലാം ഭാഗം ബന്ധങ്ങളെ കേന്ദ്രീകരിക്കുന്നു.
അത് ആത്മബന്ധവും പരസ്പര ബന്ധവും ചർച്ച ചെയ്യുന്നു.
അഞ്ചാമത്തെയും അവസാനത്തെയും ഭാഗം ആത്മീയതയെക്കുറിച്ചാണ് .
ദൈനംദിന ജീവിതത്തിൽ "ദൈവത്തിന്റെ പ്രതിച്ഛായ" അറിയാനുള്ള സമ്പ്രദായം ഈ വിഭാഗം പര്യവേക്ഷണം ചെയ്യുന്നു.
സാധാരണവും ദൃശ്യവുമായ ലോകത്തിന് പുറത്തുള്ള ഒരു അമാനുഷിക ലോകത്തിലുള്ള വിശ്വാസം, വ്യക്തിഗത വളർച്ചയുടെ ശക്തി, അർത്ഥം അന്വേഷിക്കുന്നതിന്റെ പ്രാധാന്യം എന്നിവ ചർച്ച ചെയ്യുന്നു.
പ്രസിദ്ധീകരണത്തിന് തൊട്ടുപിന്നാലെ, പുതിയ ചിന്തയെ ഒരു അന്താരാഷ്ട്ര പ്രസ്ഥാനമായി മനസ്സിലാക്കുന്നതിനുള്ള ഒരു പ്രധാന ഉറവിടമായി ഈ പുസ്തകം മാറി.
ആൾട്ടർനേറ്റീവ് സൈക്കോതെറാപ്പിസ് (ആൾട്ടർനേറ്റീവ് സൈക്കോതെറാപ്പികൾ) എന്ന പുസ്തകത്തിൽ, "ആത്മീയ ലോകവുമായുള്ള ബന്ധം" മനസ്സിലാക്കുന്നതിനുള്ള ഒരു പ്രധാന സ്രോതസ്സായി മോറിസിയുടെ ന്യൂ തോട്ട് പുസ്തകത്തെ രചയിതാവ് ജീൻ മെർസർ പരാമർശിച്ചു.
ജോൺസ് ബാർട്ട്ലെറ്റിന്റെ 2009-ലെ പുസ്തകമായ, സ്പിരിച്വലിസം, ഹെൽത്ത് ആൻഡ് ഹീലിംഗ്: ആൻ ഇന്റഗ്രേറ്റീവ് അപ്രോച്ച് , യംഗ് ആൻഡ് കൂപ്‌സെൻ , പുതിയ ചിന്തകളും നവയുഗ പ്രസ്ഥാനങ്ങളും തമ്മിൽ വേർതിരിച്ചറിയുന്നതിനുള്ള ഉറവിടമായി മോറിസിയുടെ പുതിയ ചിന്തയെ ഉദ്ധരിച്ചു:
നമ്മുടെ തെറ്റുകൾ നമ്മുടെ ആത്മാക്കൾ അനുഭവത്തിലേക്ക് വിളിക്കുന്നു, അതിലൂടെ നമ്മെ ഉണർവിന്റെ ഒരു ഘട്ടത്തിലേക്ക് നയിക്കാൻ ചിന്തിപ്പിച്ച ഒരു പാഠം പഠിക്കാൻ കഴിയുമെന്ന് പുതിയ ചിന്ത പറയുന്നു.
പുതിയ ചിന്ത എല്ലാവരെയും ഉൾക്കൊള്ളുന്നു, മാത്രമല്ല, അത് ദൈവത്തിലേക്കുള്ള എല്ലാ വഴികളെയും ബഹുമാനിക്കുന്നു.
] പുതിയ ചിന്ത ദൈവശാസ്ത്രം മാത്രമല്ല, പരിശീലനവുമാണ് [. . . ] ദൈവത്തിന്റെ സഹായത്താൽ നമ്മുടെ ശരീരത്തെയും ആത്മാവിനെയും സുഖപ്പെടുത്താൻ കഴിയുമെന്ന് പുതിയ ചിന്ത വിശ്വസിക്കുന്നു (Morrissey, 2002).
ഓക്‌സ്‌ഫോർഡ് യൂണിവേഴ്‌സിറ്റി പ്രസിൽ നിന്നുള്ള ഗുരുസ് ഓഫ് മോഡേൺ യോഗ ഉൾപ്പെടെയുള്ള അധിക ഗവേഷണ പുസ്‌തകങ്ങൾ, പുതിയ ചിന്താ പ്രസ്ഥാനത്തെക്കുറിച്ചുള്ള ഒരാളുടെ ഗ്രാഹ്യത്തെ ആഴത്തിലാക്കുന്നതിനുള്ള പ്രാഥമിക ഉറവിടമായി മോറിസിയുടെ പുസ്തകത്തെ പരാമർശിക്കുന്നു.
ന്യൂ ഡെൽഹി മുനിസിപ്പൽ കൗൺസിൽ ഇംഗ്ലീഷ് വിലാസം https://ml.wikipedia.org/wiki/New_Delhi_Municipal_Council
ഇന്ത്യയുടെ തലസ്ഥാന നഗരിയായ ന്യൂ ഡെൽഹിയുടെ ഭരണാധികാര സ്ഥാപനമാണ് ന്യൂ ഡെൽഹി മുനിസിപ്പൽ കൌൺസിൽ അഥവാ എൻ.ഡി.എം.സി .
ഡെൽഹിയുടെ നടുക്കായി സ്ഥിതി ചെയ്യുന്ന സ്ഥലമാണ് ന്യൂ ഡെൽഹി .
പുറത്തേക്കുള്ള കണ്ണികൾ ഔദ്യോഗിക സൈറ്റ്
ന്യൂ ഡെൽഹി ഇംഗ്ലീഷ് വിലാസം https://ml.wikipedia.org/wiki/New_Delhi
ഇന്ത്യയുടെ തലസ്ഥാനനഗരമാണ്‌ ന്യൂ ഡെൽഹി ( ഇംഗ്ലീഷ് : New Delhi).
ന്യൂ ഡെൽഹി മുനിസിപ്പൽ കൗൺസിൽ അഥവാ എൻ.ഡി.എം.സി.- യാണ്‌ ഇവിടത്തെ ഭരണനിർ‌വഹണം നടത്തുന്നത്.
ദില്ലി സംസ്ഥാനത്തെ മൂന്നു മേഖലകളിൽ ഒന്നാണ്‌ ന്യൂ ഡെൽഹി.
മുനിസിപ്പൽ കോർപ്പറേഷൻ ഓഫ് ഡെൽഹി (എം.സി.ഡി.), ഡെൽഹി കന്റോണ്മെന്റ് എന്നിവയാണ്‌ മറ്റുള്ളവ.
ന്യൂ ഡെൽഹി എന്നത് എൻ.ഡി.എം.സി. പ്രദേശത്തെയാണ്‌ ഉദ്ദേശിക്കുന്നതെങ്കിലും, ഓൾഡ് ഡെൽഹി (പഴയ ദില്ലി) ഒഴികെയുള്ള ദില്ലിയിലെ എല്ലാ പ്രദേശങ്ങളേയും ന്യൂ ഡെൽഹി എന്നു പരാമർശിക്കാറുണ്ട്.
1577 മുതൽ 1911 വരെ കൊൽക്കത്തയായിരുന്നു ബ്രിട്ടീഷ് ഇന്ത്യയുടെ തലസ്ഥാനം.
എന്നാൽ ഇതിനു മുൻപുതന്നെ പുരാതന ഇന്ത്യയിലെ രാജാക്കന്മാരുടെ രാഷ്ട്രീയമായും തന്ത്രപരമായും .
പ്രാധാന്യമുള്ള നഗരമായിരുന്നു ദില്ലി.
1900-മാണ്ടുകളുടെ ആദ്യപാദത്തിലാണ്‌ കൊൽക്കത്തയിൽ നിന്നും തലസ്ഥാനം ദില്ലിയിലേക്ക് മാറ്റാനുള്ള നിർദ്ദേശം ബ്രിട്ടീഷ് ഭരണാധികാരികൾ മുന്നോട്ടു വച്ചത്.
രാജ്യത്തിന്റെ കിഴക്കൻ തീരത്ത് സ്ഥിതി ചെയ്യുന്ന കൊൽക്കത്തയെ അപേക്ഷിച്ച് ഇന്ത്യയുടെ മധ്യഭാഗത്തേക്ക് തലസ്ഥാനം മാറ്റുന്നത് ഭരണനിർ‌വഹണത്തിന്‌ കൂടുതൽ അനുയോജ്യമായതിനാലാണ്‌ ഇത് ചെയ്തത്.
ദില്ലിയുടെ ചരിത്രപരമായും സാംസ്കാരികവുമായുള്ള പ്രാധാന്യം കണക്കിലെടുത്ത് അന്നത്തെ ബ്രിട്ടീഷ് രാജാവായിരുന്ന ജോർജ്ജ് അഞ്ചാമൻ കൊൽക്കത്തയിൽ നിന്നും ദില്ലിയിലേക്ക് തലസ്ഥാനം മാറ്റുന്നതായുള്ള പ്രഖ്യാപനം നടത്തി.
മുഗൾ ചക്രവർത്തിയായ ഷാജഹാൻ സ്ഥാപിച്ച ഇന്ന് ഓൾഡ് ഡെൽഹി എന്നറിയപ്പെടുന്ന നഗരത്തിനു തെക്കുവശത്താണ്‌ ന്യൂഡെൽഹി.
എങ്കിലും ദില്ലിയിലെ ഏഴു പുരാതനനഗരങ്ങളിലെ പ്രദേശങ്ങളും ന്യൂഡെൽഹിയിൽ ഉൾപ്പെടുന്നു.
അതുകൊണ്ടു തന്നെ ജന്തർ മന്തർ , ഹുമയൂണിന്റെ ശവകുടീരം എന്നിങ്ങനെ പല ചരിത്രസ്മാരകങ്ങളും ന്യൂ ഡെൽഹി പ്രദേശത്താണ്‌.
പ്രമാണം:New Delhi map.svg ന്യൂ ഡെൽഹിയുടെ ഭൂപടം
എഡ്വിൻ ല്യൂട്ടൻസ് എന്ന ബ്രിട്ടീഷ് വാസ്തുശില്പ്പിയാണ്‌ ന്യൂ ഡെൽഹി നഗരം വിഭാവനം ചെയ്തത്.
അതു കൊണ്ടുതന്നെ ല്യൂട്ടന്റെ ഡെൽഹി (Lutyens' Delhi) എന്നും ന്യൂ ഡെൽഹി അറിയപ്പെടുന്നു.
നഗരത്തിന്റെ ഹൃദയഭാഗത്ത് രാഷ്ട്രപതി ഭവൻ നിലകൊള്ളുന്നു.
വൈസ്രോയിയുടെ ഭവനം (Viceroy's House) എന്നാണ്‌ ഇത് മുൻപ് അറിയപ്പെട്ടിരുന്നത്.
റായ്സിന കുന്നിനു മുകളിലാണ്‌ രാഷ്ട്രപതി ഭവൻ സ്ഥിതി ചെയ്യുന്നത്.
രാഷ്ട്രപതി ഭവനും ഇന്ത്യാ ഗേറ്റിനും ഇടയിലുള്ള പാതയാണ്‌ രാജ്‌പഥ് .
ഇന്ത്യാഗവണ്മെന്റിന്റെ പ്രധാനപ്പെട്ട മന്ത്രാലയങ്ങളാണ്‌ രാഷ്ട്രപതി ഭവന്റെ തൊട്ടു മുന്നിൽ രാജ്‌പഥിനിരുവശവുമായി നിലകൊള്ളുന്ന നോർത്ത് ബ്ലോക്കും സൗത്ത് ബ്ലോക്കും .
ഹെർബെർട്ട് ബേക്കർ രൂപകല്പ്പന ചെയ്ത പാർലമെന്റ് മന്ദിരം നോർത്ത് ബ്ലോക്കിന് വടക്കു-കിഴക്ക് വശത്തായാണ്‌ സ്ഥിതി ചെയ്യുന്നത്.
1947-ൽ ഇന്ത്യ സ്വതന്ത്രമായതിനു ശേഷം ദില്ലിക്ക് ക്ലിപ്തമായ സ്വയംഭരണാവകാശം ലഭിച്ചു.
ഇന്ത്യാഗവണ്മെന്റ് നിയമിക്കുന്ന ഒരു ചീഫ് കമ്മീഷണറുടെ നേതൃത്വത്തിലായിരുന്നു ഭരണം.
1956-ൽ ദില്ലി ഒരു കേന്ദ്രഭരണപ്രദേശമായി .
ചീഫ് കമ്മീഷണർക്കു പകരം ലെഫ്റ്റനന്റ് ഗവർണർ ഭരണനിർ‌വഹണം നടത്തി.
ഇന്ത്യൻ ഭരണഘടനയുടെ 69-ആമത് ഭേദഗതിപ്രകാരം , 1991-ൽ കേന്ദ്രഭരണപ്രദേശം എന്ന നിലയിൽ നിന്ന്‌ ദില്ലി ദേശീയ തലസ്ഥാനപ്രദേശം (National Capital Territory of Delhi) എന്ന പദവി ലഭിച്ചു.
ഇതോടൊപ്പം നിലവിൽ വന്ന പുതിയ ഭരണരീതിയിൽ, തിരഞ്ഞെടുക്കപ്പെട്ട സംസ്ഥാനമന്ത്രിസഭക്ക് ക്രമസമാധാനച്ചുമതല ഒഴികെയുള്ള അധികാരങ്ങൾ ലഭിച്ചു.
ക്രമസമാധാനച്ചുമതല ഇപ്പോഴും കേന്ദ്ര ആഭ്യന്തരവകുപ്പാണ്‌ കൈകാര്യം ചെയ്യുന്നത്.
1993-ഓടെ ഈ ഭരണരീതി നിലവിൽ വന്നു.
ഭൂമിശാസ്ത്രം ജൂലൈ ഓഗസ്റ്റ് മാസങ്ങളിലാണ് ഡെൽഹിയിൽ മൺസൂൺ മഴ ലഭിക്കുന്നത്
വടക്കേ ഇന്ത്യയിൽ സിന്ധു-ഗംഗാതടത്തിലാണ്‌ ന്യൂ ഡെൽഹി സ്ഥിതി ചെയ്യുന്നത്.
ഒരുകാലത്ത് ആരവല്ലി മലനിരകളുടെ ഭാഗമായിരുന്നു ന്യൂ ഡെൽഹി.
ഡെൽഹി റിഡ്ജ് മാത്രമാണ്‌ ഇപ്പോൾ ഇതിന്റെ ഭാഗമായുള്ളത്.
മറ്റൊരു ഭൂമിശാസ്ത്രപ്രത്യേകതയാണ്‌ യമുനാനദിയും അതിന്റെ തടങ്ങളും.
യമുനാനദിയുടെ പടിഞ്ഞാറുഭാഗത്താണ്‌ ന്യൂ ഡെൽഹി സ്ഥിതി ചെയ്യുന്നത്.
വൻ ഭൂകമ്പസാധ്യതയുള്ള സീസ്മിക് മേഖല-IV ലാണ്‌ ന്യൂ ഡെൽഹി സ്ഥിതി ചെയ്യുന്നത്.
ഡെൽഹിയുടെ മൊത്തം  വിസ്തീർണ്ണം 1,483 km 2 (573 sq mi) ആണ് .
മൂന്ന് പ്രധാന ഭരണ സ്ഥാപനങ്ങളാണ് ഡെൽഹിയിൽ  പ്രധാനമായിട്ടുള്ളത്.
മുനിസിപ്പൽ കോർപ്പറേഷൻ ഓഫ് ഡെൽഹി , (area is 1,397.3 km 2 (540 sq mi) ) ന്യൂ ഡെൽഹി മുനിസിപ്പൽ കൗൺസിൽ ( 42.7 km 2 (16 sq mi) ), ഡെൽഹി കന്റോൺ‌മെന്റ് ബോർഡ് ( 43 km 2 (17 sq mi) ) എന്നിവയാണ് ഇവ.
ഡെൽഹി സ്ഥിതി ചെയ്യുന്ന അക്ഷാംശം 28°37′N 77°14′E ﻿ / ﻿ 28.61°N 77.23°E ﻿ / 28.61; 77.23 ലും, ഇന്ത്യയുടെ വടക്കു ഭാഗത്തുമായിട്ടാണ്.
യമുനയുടെ തീരത്തെ ഫലഭൂയിഷ്ടമായ  മണ്ണ് കൃഷിക്ക് വളരെ യോഗ്യമായതു കൊണ്ട് ഡെൽഹിയിലെ കൃഷിസ്ഥലങ്ങൾ യമുനയുടെ തീരത്തോട് ചേർന്നാണ് സ്ഥിതി ചെയ്യുന്നത്.
പക്ഷെ ഈ പ്രദേശങ്ങളിൽ വെള്ളപ്പൊക്ക സാധ്യത കൂടുതലുള്ള പ്രദേശമാണ്.
ഹിന്ദു ആചാരപ്രകാരം ഒരു പുണ്യ നദിയായ യമുനയാണ് ഡെൽഹിയിലൂടെ ഒഴുകുന്ന  പ്രധാന നദി.
യമുനയുടെ കിഴക്ക് ഭാഗത്തായി നഗര പ്രദേശമായ ശാഹ്ദര സ്ഥിതി ചെയ്യുന്നു.